Марко Ганчев
Пласьори на наркотици

chitanka.info

Как ни подлъгваш, Природо,

срещу нищожни възнаграждения

да ставаме пласьори

или по-точно преносвачи на наркотици.

Пренасяме през времето

наркотика, наречен живот.

Тия, които зарибих,

ми идват в килията

на свиждане,

наричано семеен неделен обед.

Когато си отидат,

продължавам да пиша показанията си,

макар да зная,

че който проговори,

ще умре.

1999

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.